बृहत्संहिता/अध्यायः ९६
९६ पाकाध्यायः ।।
 पक्षाद्भानोः सोमस्य मासिको +अङ्गारकस्य वक्त्रौक्तः ।	
 आदर्शनाच्च पाको बुधस्य जीवस्य वर्षेण ।।	९६.०१ ।। 
 षड्भिः सितस्य मासैरब्देन शनेः सुरद्विषो +अब्दार्धात् ।	
 वर्षात्सूर्यग्रहणे सद्यः स्यात्त्वाष्ट्रकीलकयोः ।।	९६.०२ ।। 
 त्रिभिरेव धूमकेतोर्मासैः श्वेतस्य सप्तरात्रान्ते ।	
 सप्ताहात्परिवेषैन्द्रचापसन्ध्याअभ्रसूचीनाम् ।।	९६.०३ ।। 
 शीतौष्णविपर्यासः फलपुष्पं अकालजं दिशां दाहः ।	
 स्थिरचरयोरन्यत्वं प्रसूतिविकृतिश्च षण्मासात् ।।	९६.०४ ।। 
 अक्रियमाणककरणं भूकम्पो +अनुत्सवो दुरिष्टं च ।	
 शोषश्चाशोष्याणां स्रोतो +अन्यत्वं च वर्षार्धात् ।।	९६.०५ ।। 
 स्तम्भकुसूलार्चानां जल्पितरुदितप्रकम्पितस्वेदाः ।	
 मासत्रयेण कलहैन्द्रचापनिर्घातपाकाश्च ।।	९६.०६ ।। 
 कीटऽखुमक्षिकौरगबाहुल्यं मृगविहङ्गविरुतं च ।	
 लोष्टस्य चाप्सु तरणं त्रिभिरेव विपच्यते मासैः ।।	९६.०७ ।। 
 प्रसवः शुनां अरण्ये वन्यानां ग्रामसम्प्रवेशश्च ।	
 मधुनिलयतोरणैन्द्रध्वजाश्च वर्षात्समधिकाद्वा ।।	९६.०८ ।। 
 गोमायुगृध्रसंघा दशाहिकाः सद्य एव तूर्यरवः ।	
 आक्रुष्टं पक्षफलं वल्मीको विदरणं च भुवः ।।	९६.०९ ।। 
 अहुताशप्रज्वलनं घृततैलवसाआदिवर्षणं चापि ।	
 सद्यः परिपच्यन्ते मासे +अध्यर्धे च जनवादः ।।	९६.१० ।। 
 छत्रचितियूपहुतवहबीजानां सप्तभिर्भवति पक्षैः ।	
 छत्रस्य तोरणस्य च केचिन्मासात्फलं प्राहुः  ।।	९६.११ ।। 
 अत्यन्तविरुद्धानां स्नेहः शब्दश्च वियति भूतानाम् ।	
 मार्जारनकुलयोर्मूषकेण सङ्गश्च मासेन ।।	९६.१२ ।। 
 गन्धर्वपुरं मासाद्रसवैकृत्यं हिरण्यविकृतिश्च ।	
 ध्वजवेश्मपांशुधूमऽकुला दिशश्चापि मासफलाः ।।	९६.१३ ।। 
 नवकएकाष्टदशकएकषट्त्रिकत्रिकसङ्ख्यमासपाकानि ।	
 नक्षत्राण्यश्विनिपूर्वकाणि सद्यः फलऽश्लेषा ।।	९६.१४ ।। 
 पित्र्यान्मासः षट्सट्त्रयो +अर्धं अष्टौ च त्रिषडेकएकाः ।	
 मासचतुष्के +अषाढे सद्यः पाकाभिजित्तारा ।।	९६.१५ ।। 
 सप्ताष्टवध्यर्धं त्रयस्त्रयः पञ्च चएव मासाः स्युः ।	
 श्रवणऽदीनां पाको नक्षत्राणां यथासङ्ख्यम् ।।	९६.१६ ।। 
निगदितसमये न दृश्यते चेद्	
अधिकतरं द्विगुणे प्रपच्यते तत् ।	
यदि न कनकरत्नगोप्रदानैर्	
उपशमितं विधिवद्द्विजैश्च शान्त्या ।।	९६.१७ ।।